A NETFLIX SAJÁT GYÁRTÁSÚ SOROZATA
A SOROZATOT VALÓS ESEMÉNYEK IHLETTÉK.
NÉHÁNY NEVET ÉS TÉNYT MEGVÁLTOZTATTUNK
DRAMATURGIAI OKOKBÓL
ÉS AZ ÁLDOZATOK ÉS CSALÁDJAIK IRÁNTI TISZTELETBŐL.
MINDEN PÁRBESZÉD KITALÁLT.
1976. JÚNIUS 28.
- Saigonban élt? - Igen.
A kezdetektől tudtam, mit tesz a bomba és a golyó az emberi testtel.
Ez undorító, haver.
Mindenki, aki fegyvert árul, érdemelne egyet, amit a családjára fognak.
Tudják meg, milyen érzés.
Ezért olyan fontos az utazás.
Kedvességre, emberségre tanít.
Nem kellett volna segítened, Daniel, mégis megtetted.
Nagy szerencse, hogy rád találtunk, Luc.
Várj, míg megismered a többieket.
OLAJPOLITIKA
Másolhatnak, jegyzetelhetnek, amennyit akarnak, de senki nem akar tenni semmit.
Végre bevonom az FBI-t, és mégis panaszkodik.
Tudom, hogy megvan a maguk érdeke,
- tudom, fedezik magukat… - Redland.
…de mit tesznek, hogy segítsenek?
Szóval ez ő, Ethan Meir,
vízépítő mérnök, akit egy hotelszobában mérgeztek meg Váránasziban.
Megtaláltuk az útlevelét a régi lakásukban.
Az indiai rendőrség megoldatlan halálesetként tartja a hullaházban.
Csirió, haver! Jó, hogy találkoztunk, Luc. Klassz hely.
- Hé, Luc, gyere! Táncoljunk! - Rajta, haver. Táncolj velük!
Nem tudod, milyen mázlista vagy. Velem sosem akarnak táncolni.
- Gyere! - Hajrá!
Menjünk.
Nem találják Gore papírjait.
Mert rossz helyen keresik.
Ezek az „áldozatok”. David Alan Gore a „nem halálos” szekcióban van.
De maradjanak, ahol vannak, és tanulmányozzák a többi amerikait.
Teresa Knowltont, és Connie-Jo Bronzich-ot is.
Bizonytalanok. Honnét tudni, hogy Connie-Jo Bronzich az ő áldozata?
Hány ilyen idiótával kell még összebarátkoznunk?
Nézd, én is utálom ezt a helyet.
De már nincs velünk Ajay,
hogy útleveleket és utazási csekkeket kerítsen.
Ha el akarjuk hagyni Indiát, szükségünk van rájuk.
Herman, egyikünk sem zsaru, úgyhogy a zsarukra kell hallgatnunk.
És nekik több bizonyíték kell, mint egy doboz gyufa és egy újságcikk.
Gilbert, bemutatom Mr. Akash Singh-et,
a Nepáli Nagykövetség konzuli attaséját.
Volt olyan kedves, és elhozott pár feljegyzést.
Van egy boncolási jegyzőkönyv, és egy rendőrségi jelentés Nepálból.
A boncolási jegyzőkönyv leírja, mit állt ki a fiatal nő,
akinek a halálát ők nem tudják biztosan Sobhrajhoz kötni.
Connie-Jo Bronzich.
Ez használhatatlan, bazmeg.
Mit mondtam neked, mikor felvetted? Hogy derítsd ki, merre járt.
Túl sok a bélyegző, már nincs benne hely.
Nem tudom használni. Az utazási csekkjei? Hol vannak az utazási csekkjei?
A rendőrségi jelentés említi egy külföldi pár kihallgatását,
akiknek a leírása egyezik Charles Sobhraj-zsal és Marie-Andrée Leclerckel,
és Willem Bloem és Helena Dekker nevét használták.
A két hollandom, ahol az egész kezdődött! Mennyi bizonyíték kell még?
Alig lélegzik!
Mi baja van?
Mit tegyünk?
Talán elviszlek a rendőrségre, ahol elmondod, hogy drogoztad be.
De nem tettem ilyet!
De. De igen, tettél.
Mindenki azzal van elfoglalva, mi történt,
nem azzal, mi fog történni, pedig biztos, hogy ez az ember,
Sobhraj, addig fog ölni, amíg el nem kapják!
Hát kapják el!
1 NAPPAL KÉSŐBB
Nem lélegzett, amikor elvittétek a hoteljébe.
Linnea ezt mondta.
Hogy halott volt. Az volt?
Kint voltak a rendőrök a hotelnél.
Ezt mondják.
Mi a fasz történt, Monique?
Szeretném mindet beváltani.
Köszönöm, Miss Fernandez.
Daniel soha nem mondta, hogy bárkit megölünk, Monique.
Senki sem ölt. Senki sem halt meg.
Szerinted Daniel idióta?
Nagyon sokszor csináltam vele ezt, és soha nem halt meg senki. Soha.
Ő szakértő, érted?
Te mi vagy?
Csavargó, aki olyan szerencsés, hogy esélyt kapott tőle.
Otthont ad neked, te pedig csak kételkedsz benne?
Sajnálom, Monique.
Telefonálnom kell.
- Nemzetközi hívás? - Igen, Québec, Kanada.
Kapcsolom a hívást Delhiből.
Halló? Marie-Andrée?
Azt hittem, Párizsban vagy, Marie, és babákat szülsz.
- Kérlek, anya. - És most Delhiben vagy?
És tele vannak veled az újságok.
Az nem igaz.
Ártatlan vagyok.
Ő volt. Minden ő volt.
Haza kell mennem.
Most meg haza akar jönni!
Nincs útlevelem, nincs pénzem…
Segítened kell.
De hogy? Mondd meg, hogy! Marie-Andrée?
Marie-Andrée?
Nem, nem.
Hol van Jean?
Hol a táskád?
Elvitte.
Mi?
Hol voltál, mikor elvitte?
- Megtámadott? - Nem.
Másra figyeltem.
Másra? Mit csináltál?
Nem az én hibám, hogy drogosokat és tolvajokat toborzol.
A gyűrűt.
Monique.
Most kinek fogod adni?
Egy zálogosnak. Mindannyiunknak pénz kell.
Pénz drogra?
Vedd el.
Valószínűleg ón és üveg.
Nem, nem az. Zafír, gyémánt halo foglalatban, platinagyűrűn.
Az útlevelek jelentették volna a kiutat innen,
de elbasztad az egészet!
Nem tudom, miért lep meg.
Te vagy a legnagyobb tévedésem, Marie.
Egy reménytelen kis québeci, akit egy időre megszépítettem.
De nem vagy szép. Egy nyomorék vagy.
Egy semmi.
Igaz…
Az vagyok.
De én legalább tudom, mi vagyok.
De te, Charles?
A mesterbűnöző.
A nemzetközi drágakő-kereskedő.
Folyamatosan a szabadságról dumál,
meg hogy az élete a világ felett aratott győzelem. Ez egy vicc!
Nézz ránk.
Nézz mindannyiunkra!
Öten alszunk egy szobában, vagy egy kurva kocsiban!
Az életében minden hazugság.
Minden, kivéve ezt:
egy anyámasszony katonája, akit az anyja megvet!
- Kifelé! - Egy fiú, aki sosem kellett senkinek
- és semminek, kivéve… - Fogd be!
…a magamfajta szánalmas bolondoknak.
Most mi lesz?
Volt idő, mikor a gyermekedet akartam a szívem alatt hordani.
De ha most megszületne…
a szemed láttára loccsantanám ki az agyát.
1 HÉTTEL KÉSŐBB
KÖRÖZÉS
Mr. John! Telefon.
- Halló? - Mr. John, itt Tuli rendőrfőnök-helyettes
az új-delhi bűnügyi részlegtől.
Ön üzenetet hagyott nálunk.
Halló? Bűntényt akar bejelenteni? Bedrogozást? Rablást?
Ne lopja az időmet, uram.
Miért kérte, hogy hívjuk, ha nincs mondandója?
Meghalt egy férfi.
Ez az ember nem olyan, mint ön vagy én.
Ő teljesen más.
- Ő bűnöző. - Tudom, persze. Én…
Csak azt akartam mondani, hogy megrémülök…
ha azokra a bűnökre gondolok, amiket szabadlábon elkövetett,
és hogy mennyivel súlyosabb lesz most, hogy az egész világ üldözi.
Mérhetetlenül tisztelem az ügy iránti elkötelezettségét,
de ez a bűnöző már nem a maga felelőssége.
Sőt, a felettes tisztem, Chaikamdee tábornok
kéri, hogy adja át nekünk az összes feljegyzését.
- Az Interpol átveszi… - De ezek az én feljegyzéseim.
Én raktam össze ezt az ügyet, amikor mindenki fütyült rá.
Ha nem egyezik bele, a tábornok a nagykövetéhez fordul.
Ő hazaküldene.
És Hollandiában hogy lehetne a segítségünkre?
Jó. Küldje az embereit a házamhoz holnap reggel hétre.
Mindent bedobozolva előkészítek.
Mire a sietség? Reggelig nem jön.
Tudom, de van egy ötletem.
Nem adhatom csak úgy át, igaz?
Mi folyik itt? Ez az utolsó esténk. Én főzök.
Ha Herman átadja a drágalátos aktáit,
nem teszi anélkül, hogy le ne másolná őket.
Két kocsiba biztos befér.
NE KÖZELÍTSE MEG EZT AZ EMBERT!
KÖRÖZÉS
Ez… maga a tökély.
Nem tudom, hányan vannak, de 30-nál többen.
Az összes értékük, útlevelük, pénzük…
minden egyetlen táskában, amire egyetlen pár vigyáz:
a professzoruk és a felesége.
Megnézhetjük a nevezetességeket.
Mintha a világ döntött volna így.
Gesztust tett felém, megszólított:
„Ők a tieid. Vedd el őket.”
Harmincat egy csapásra? Ez baró!
Vagyis a francia fickó…
Ha azt mondom, sikerül, sikerülni fog.
Mr. Knippenberg?
Nincs itt, de ezeket itt hagyta magának, és üdvözli.
- Köszönöm. - Uram.
KANIT HÁZ
Érjen haza biztonságban Franciaországba, Mr. Gires.
Köszönöm.
Kérlek, engem hívj elsőnek, ha elkapják.
Nadine, én…
Hát, csak gondoltam…
Tekintsd búcsúajándéknak.
A jelentésed?
Herman, ez komoly?
Hát, gondoltam, jól jön Franciaországban.
Ha nem találkoztunk volna…
Nem akarok elbúcsúzni.
Jól mondja. Mindkettőnknek hiányozni fogsz.
Láttad?
Ők az új lakók Alain és Monique lakásában.
Nem lesz semmi baj. Az élet megy tovább.
Fura lesz, hogy nincsenek itt. Mintha a gyerekeink repültek volna ki.
Megpróbálunk lemenni a partra a hétvégén?
El a városból?
Jót tenne nekünk.
Igen, nagyon is jót.
De szerintem Bangkokban kéne maradnom.
Szükség lehet rám.
Nem azt mondta Sompol ezredes, hogy már nem a te felelősséged?
Akkor lemehetünk a partra, nem?
- Miért mondod ezt? - Csak úgy értem, hogy szabad…
Mit szabad?
Szabad koktéloznom a tengerparton, amikor Charles Sobhraj még szabadon van valahol?
És mi van, ha sosem kapják el? Soha többé nem mehetünk semmi szép helyre?
Nézd, őt…
El fogják kapni.
Amúgy meg ez elég szép hely, nem?
Hát, az a társaságtól függ.
Én innék még egyet. Te?
Azt hiszem, meglátogatom a szüleimet.
- Németországban? - Már nagyon rég voltam.
És mint mondod…
nagyon elfoglalt vagy.
Rendben.
Tényleg? A feleséged nincs jobban? De ma a Tádzs Mahal lesz.
- Ez neki tragédia. - Igen, de nagyon beteg.
Hát, mondanom sem kell, ez gyakori panasz
az Indiában utazóknál.
El tudja rontani a varázst.
Maga mivel szokott védekezni?
Hámozom a gyümölcsöt, kerülöm a jeget és a húst.
De szedek egy antibakteriális gyógyszert is.
Egy biokémikus ajánlotta nekem Teheránban.
Értem.
Keríthetek maguknak, ha szeretné.
Igen.
Három napig megkötözve tartott egy nőt az Ashoka Hotelben,
amíg átfúrta a padlót, és kirabolta az ékszerboltot.
A Danieljének van vakbélműtéthege?
Talán.
Miután elkapták és lecsukták, vakbélgyulladást szimulált.
Kivették a vakbelét, és mialatt lábadozott, eltűnt a kórházból.
Találkozott a nővel, akivel utazik?
Monique.
Francia-kanadai, igaz?
Honnan tudja mindezt?
Mert nem csak az új-delhi bűnügyi részleg vadászik rájuk,
és nem csak… Indiában vadásznak rájuk.
Ezek nemzetközi elfogatóparancsok, a bangkoki Interpol adta ki őket.
Nagy fogás a fickó.
Mondhatjuk így.
Ha elmondom, amit tudni akar…
vigyázni fog rám?
Hazajuttat?
Olyan régen nem jártam otthon.
KÉRLEK, VIGYÁZZ MAGADRA. ANGELA
Az első indiai napomon beveszek egyet vacsora előtt, és kettőt lefekvés előtt.
Aztán egyet minden reggel.
- Daniel, marad vacsorára? - Persze.
Egy vacsora előtt, kettő lefekvés előtt.
- Kösz. - Köszönöm, Daniel.
Mutasd.
Majdnem… lelőttem vele a feleségem.
Azt a kurva, haver. Mindenkivel megesik.
Tudod, Herman, boldogabb lennél, ha kevesebbet agyalnál.
Mint maga?
Boldog Paul.
- Szép vagy. A feleséged gyönyörű. - Most ne…
Hegyi legelőkön kéne dugnod,
és kis Fapapikat nevelned,
nem egy ilyen helyen dekkolnod…
azon töprengve, visszajön-e, vagy sem.
Visszajön.
Elment az anyjához, de…
visszajön.
Hamarosan visszajön.
És ha netán mégsem…
ez itt Bangkok, Knippenberg.
- Fenékig tejfel, barátom. - Az ég szerelmére, Laver, kopj le!
Hallottad. Gyerünk!
Még mindig nem vagy jobban?
Kezdek aggódni.
Ne menjünk fel? Gyere, felviszlek.
Erica?
Hozna egy pohár vizet? Egy pohár vizet?
Daniel!
Erica!
- Mi történt? - Nem tudom. A padlóra rogyott.
- A gyomra. Valami baj van. - Nyugalom.
- Szedett bármi más gyógyszert? - Nem tudok róla.
Hozzanak vizet!
Kinint esetleg? Maláriára?
Hívjanak orvost! Orvos kell ide!
Egy piti kis szélhámos.
Komolytalan gazfickó.
Egy ősz hajszálat sem ér meg.
- Sobhraj? - Igen, a kurva Sobhraj.
Picsába vele!
Baszki, zsaruk! Értünk jöttek? Várj, értünk jöttek?
Mennünk kell. Tényleg mennünk kell.
Oké!
RENDŐRSÉG
Gyorsan, ne szökjenek meg!
- Valaki csináljon valamit! - Mit adott nekünk?
Orvosság volt.
Hívjatok rendőrt!
Semmi közöm hozzá!
Nem csináltunk semmit, te gonosz rohadék!
Megértem a félelmeit.
- Gyógyszer volt, nyugi. - Hívjanak rendőrt!
Barátom, mindenképp hívjon rendőrt. De először mentőt hívjon.
Karl! Hívjon mentőt!
Hívjon rendőrt!
Miss Leclerc. A nevem Tuli.
Ha Mr. Sobhraj nincs itt, kérem…
Vegye le rólam a kezét!
…megmondaná, hol találom?
Daniel, hová megy?
Álljon meg!
Nála van a táskám!
Nem ismer meg?
Mr. Sobhraj.
Igen. Halló?
Nem.
Nem, ezredes, egyáltalán nem zavar.
Mi?
Több mint 30 német mérnökhallgató.
Egyszerre. A fickónak elment az esze.
Sompol tábornok az Interpoltól biztosított, hogy a thaiföldiek
minden tőlük telhetőt megtesznek, hogy biztosítsák a kiadatást.
- Készen állunk? - Igen, uram.
Nagykövet úr?
Tudom, milyen kimerítő lehetett ez az egész ügy önnek, de…
remélem, most legalább elmondhatja a meggyilkolt hollandok családjainak,
hogy az igazság győzött.
Jó napot, uraim!
Nem, Mr. Knippenberg…
Szeretném, ha mostantól Mr. De Jongh jegyzetelne.
Mr. De Jongh.
Kezdhetjük?
1 ÉVVEL KÉSŐBB
Elfogtuk, mert megpróbált megmérgezni és kirabolni több mint 30 német turistát.
De az új-delhi rendőröknek elfogatási parancsuk van Mr. Sobhrajra
az Ashoka Hotel kirablása, és a hírhedt szökése óta.
Köszönöm a lehetőséget, uram. Nagyon köszönöm.
- A legnagyobb örömmel. - Köszönöm.
Megtettem, amit az indiaiak kértek. Vallottam.
Elraboltam az Ashokából egymillió rúpiányi ritka drágakövet,
és igen, bedrogoztam a börtönőröket, és megszöktem,
miközben egész India ünnepelt.
Rábeszélte az indiai hatóságokat, hogy adjanak ki Bangkoknak?
Nem.
Tudja, Indiában…
engem szeretnek.
De gyilkolt Indiában.
Egy franciát, júniusban.
Megvádoltak ezzel, de tagadom.
Januárban szintén ölt.
Erre nincs bizonyíték.
Egy Ethan Meir nevű izraeli állampolgár
túladagolásban meghalt egy hotelben Váránasziban.
Ezt honnét szerezte?
Az útlevelét megtaláltuk az ön lakásán.
A kis holland, nem igaz? Mr. Knippenberg.
Üzenem, hogy egyszer szeretném megismerni.
Talán meg is fogja.
Nagyon türelmesek vagyunk.
Amint itt letelik a büntetése,
várni fogom, hogy hazavihessem.
Az indiaiak úgy érzik, az ő jogcímük elsőséget élvez.
Arra számítok, hogy jó ideig benntartják.
Mi pedig várunk.
Amint letöltötte a büntetését Indiában,
szembe kell néznie a thaiföldi vádakkal.
Hoztam egy ajándékot Indiából.
- Egy fogoly helyett? - Igen, egy fogoly helyett.
Miss Leclercnek két napjába telt…
DELHI RENDŐRSÉG TANÚVALLOMÁS - LECLERC
…de biztosította Tulit, hogy nem hagyott ki semmit.
- Most olvassam el? Elég hosszú. - Nem kell.
Csináltam másolatot. Hogy betehesse a többi közé.
Többi?
Amiket a feljegyzéseiről csinált,
mielőtt nekem adta őket.
- Honnét tudja? - Az évek és a rutin, Mr. Knippenberg.
Saint Charles-ban születtem, Québecben, Kanadában,
1945. július 26-án.
Három lánytestvérem és két fiútestvérem van.
Mindkét szülőm kanadai.
Azt mondta, van egy thai barátnője, akinek ékszerboltja van…
és segített neki kapcsolatokat szerezni a drágakőüzletben.
Mindenkinek úgy mutatott be, mint a feleségét…
de azt kérte, a nőnek mondjam, hogy a titkárnője vagyok…
és én beleegyeztem.
Bangkokban
aki vérhasban szenved, bemegy a boltba, és vesz Kaopectate-et.
Alain, vagy… Charles…
a Mogadon nevű nyugtatót keverte a vízbe,
és a Kaopectate-tel vegyítette…
és ezt adta azoknak, akik nálunk szálltak meg.
Szerintem majd reggel folytassuk.
Köszönöm, Miss Leclerc.
Jó éjt, nővér.
Kényelmes így önnek?
Hozassak magának még valamit?
Itt van nekem Isten, Tuli felügyelő.
Más nem kell.
7 ÉVVEL KÉSŐBB
Segítség!
Mit mondjak? Elárultál.
Én árultalak el? Én?
Igen. Te.
Feleltél a kérdéseikre. Elárultál.
Búcsúzni jöttem, Charles.
Soha többé nem látjuk egymást.
Beleegyeztek, hogy hazaküldenek.
Meghalni.
Hazamegyek meghalni.
Tessék, még most is kegyetlen vagy.
Ezt mindig tudtam, de…
meggyőztem magam az ellenkezőjéről.
A méhemben van…
a rák.
Ahová egykor gyereket reméltem.
Gyereket?
A nővérek azt mondják, meg kell bocsátanom… mindent.
Neked. Magamnak.
Na és…
megbocsátottál?
Még nem.
Igyekszem.
Bánod egyáltalán, amit tettél?
Amit tettünk?
Vagy még mindig itt ülsz, és azt hiszed,
valahogy diadalmaskodtál?
Meg tudom mondani, mi fog történni.
Az indiaiak elengednek…
és újra szabad leszek.
Igen, ebben… ebben biztos vagyok.
A hiúságod elég erős ahhoz, hogy bármit legyőzzön.
Szabad leszel.
Én pedig visszamegyek Québecbe.
A föld alá.
Egy buta…
kis…
halott…
québeci.
Ma este Moira Callaghan elcsípi Párizsban…
1997. JÚLIUS 21. PÁRIZS
ÚJABB HOLTTESTEK
…az első tévéinterjúra a férfit, akit úgy ismerünk, „A Kígyó.”
Miközben Sobhraj a büntetését töltötte Indiában,
a hatóságok kezdeményezték a kiadatását Thaiföldnek,
amint letelik az ideje.
Thaiföldön halálbüntetés várna rá.
De egy hónappal a szabadulása előtt
Sobhraj újra megszökött a börtönből.
Huszonkét napig volt szabad,
aztán feladta magát a hatóságoknak.
Az indiai bíróság újabb tíz évre ítélte egy delhi börtönben,
mielőtt bármiféle kiadatás történhetett volna.
De mire szabadul, pont, ahogyan Sobhraj kiszámította,
a gyilkosság vádja Thaiföldön el fog évülni,
és ezzel a letartóztatási parancs is.
1997 februárjában Charles Sobhraj, Ázsia leghírhedtebb gyilkosa
francia útlevelet kapott,
és szabad emberként tért vissza Franciaországba.
- Mr. Sobhraj. - Hölgyem.
- Mehet? - Persze.
ATHÉN, GÖRÖGORSZÁG
A GYŰJTEMÉNYEDBE. REMÉLEM, JÓL VAGY. ANGELA.
Maga veszélyes ember?
Az első kérdés, hogy követtem-e el gyilkosságot.
És követett?
A bíróság úgy ítélt, hogy… nem.
Szembenéztem a tárgyalással. Szembenéztem a vádakkal.
És a bíróságok döntöttek.
De ez nem válasz a kérdésemre, igaz?
Ez a válaszom.
Egyesek erre azt mondanák, hogy megúszta.
A Time magazin is ezt mondta.
Talán így igaz.
Végül is most már nem vihetnek bíróság elé…
sehol a világon.
A rohadék.
Bravó, szerelmem. Tökéletes volt.
Köszönöm, Juliette.
6 ÉVVEL KÉSŐBB KATMANDU, NEPÁL
NEMZETKÖZI TERMINÁL
KÖSZÖNTJÜK KATMANDUBAN, NEPÁLBAN
Jó napot, Mr. Sobhraj!
Itt vagyok, ahogy kérte. Fényképezzek?
Barátom, köszönöm, hogy eljött.
Oké.
- Várjon! Még egyet. - Rendben.
Hogy biztosan tudják, hol vagyok.
Uram, ezt látnia kell.
CHARLES SOBHRAJ VISSZATÉR KATMANDUBA
A HÍRES KETTŐS GYILKOSSÁG GYANÚSÍTOTTJA
Ez félreértés.
De látják? Csendben megyek.
Régiek,
de az emlékeim, ahogy meglátom ezeket?
Mintha ma délelőtt történt volna.
Szörnyű eset, de biztosíthatom, felügyelő,
nem voltam itt 1975-ben.
Soha életemben nem jártam ebben az országban.
Emlékszem, hogy beszéltem önnel.
Önnel és a társával.
Hogy hívták a két gyanúsítottat, uram?
Bloem és Dekker volt az útlevelekbe írva, amit használtak.
De, tudja…
az én nevem Charles Sobhraj.
Felügyelő, értékelem a szenvedélyét és igyekezetét,
de nem hinném, hogy sokáig itt tarthat.
Bizonyíték nélkül nem.
FRANCIA NEMZETISÉGŰ
ÉSZAKI-SZIGET, ÚJ-ZÉLAND
- Jól van, majd én… - Oké.
AZ ENSZ ÉPÜLETE
- Herman Knippenberg. - Herman? Itt Angela.
Szia, Angela.
Hogy van Vanessa?
Jól van, köszönöm.
Nyisd meg az e-mailjeidet, Herman.
Pillanat.
Minden rendben?
Igen.
A KÍGYÓT LETARTÓZTATTÁK KATMANDUBAN TAGADJA, HOGY MEGÖLT EGY PÁRT
- Ez honnét van? - A Postból.
Washington Post?
Nem, Herman, Bangkok Post.
Mi a fenét csinál?
Azt hittem, ha bárki tudja, az te vagy.
Évek óta senki nem mondott vagy írt róla egy szót sem.
Aki ilyen hiú, az ki nem állhatja ezt.
Szándékosan fogatta el magát.
Két dolgot élvez.
A hírhedtséget…
Úgyhogy csinál egy ilyen mutatványt, hogy a világ ne felejtse el a nevét.
Azt akarod, hogy megkérdezzem, mi a másik, igaz?
Mi a másik?
Imád megszökni.
- Thapa. - A nevem Herman Knippenberg.
Nincs időm megmagyarázni, de különösen fontos nekem az az ember,
akit őrizetbe vett. Azt hiszem, segíthetek.
Igen, Mr. Knippenberg. Tudom, hogy ki ő.
Találkoztam vele, mikor Nepálban járt.
- Figyeljen. Ott kell tartania. - Nem tarthatom bezárva.
Azt mondja, nincs ellene semmink, és igaza van. Nincs bizonyítékom.
- Sajnálom. - Nézze…
ott kell tartania.
Kérem! Tegye meg, amit lehet!
ÓVATOSAN KEZELENDŐ TÖRÉKENY
ÚJ-ZÉLAND
Délután három körül érkeztünk Katmanduba.
A Royal Annapurna Grand Hotelben szálltunk meg.
Ő a holland fiú, Bloem nevét használta.
Engem rávett, hogy a lány, Dekker nevét írjam alá.
Találkoztunk egy párral, akik együtt utaztak.
A fiú kanadai volt, a lány amerikai. A nevükre nem emlékszem.
De december 22-én…
Alain és Ajay felmentek velük a hegyekbe kocsival.
És a fiú és a lány visszatért?
Nem.
Ők a vendégeink voltak. Mi tiszteljük a vendégeinket.
- Én is a vendégük vagyok. - Maga a foglyom.
Csak abban az esetben, ha megvádol.
Akkor korlátoznak szabadságomban, vagy…
távozhatok?
Igen, így van.
Döntő fontosságú információm van. Átfaxolom,
de el kell küldenie a katmandui rendőrségre.
Intézze el, hogy Thapa főfelügyelő megkapja!
Igen, azonnal.
MIND KATMANDUBAN MARADTUNK.
VALLOMÁS - …SOBHRAJ BARÁTOMMAL NEPÁLBA REPÜLTÜNK.
Ügyeletes! Azonnal fogja el azt az embert! Ne hagyja elmenni!
Ön, uram! Álljon meg! Ott álljon meg!
Mr. Sobhraj.
Jegyzőkönyvezett tanúvallomás a bűntársától…
Miss Leclerc-től.
Itt volt 1975-ben magával.
Ezt honnét szerezte?
Úgy tűnik, nem én vagyok az egyetlen, aki nem felejtette el magát.
Knippenberg.
- Halló? - Mr. Knippenberg.
Elfogta, főfelügyelő?
Elfogtuk. Most vesszük őrizetbe.
Hogy miért tért vissza Charles Sobhraj 2003-ban Nepálba,
az még mindig találgatások tárgya, az igazi okot csak maga Sobhraj ismeri.
2004 novemberében egy nepáli bíróság életfogytiglanra ítélte
Connie Jo Bronzich 1975 decemberi meggyilkolásáért.
Sobhraj mindkét fellebbezését elveszítette.
2010-ben az ENSZ Emberi Jogi Bizottsága hangot adott azon nézetének,
hogy Sobhraj nem kapott tisztességes tárgyalást.
2014-ben egy nepáli bíróság bűnösnek találta Sobhrajt Laurent Carriere
1975 decemberi meggyilkolásában. További 20 évre ítélték.
Sobhraj ezt az ítéletet nem fellebbezte meg.
2020 decemberében még Katmanduban van bebörtönözve.
Noha a thai rendőrség 1976-ban letartóztatási parancsot adott ki ellene,
Sobhraj sosem tért vissza Thaiföldre, és ott soha nem állították bíróság elé.
Mivel nem hoztak ellene ítéletet, Sobhraj ártatlannak tekintendő.
Marie-Andrée Leclerc rákban halt meg Québecben, Kanadában 1984-ben.
Egy 1976-os németországi felbukkanást leszámítva
Ajay Chowdhuryt soha többé nem látták.
Nadine és Remi Gires visszatért Thaiföldre, de azóta elváltak.
Nadine egy tengerparti üdülőt visz az ország déli részén.
Remi visszavonult északra, ahol trópusi gyümölcsöt termeszt, piaci értékesítésre.
Paul Siemons 1979-ben visszavonult a belga Külügyi Szolgálattól,
miután hosszú ideig képviselte országa érdekeit a tengerentúlon.
2004-ben halt meg.
Dominique Renelleau jelenleg franciaországi otthonában él.
Házas, felnőtt gyermekei vannak, és továbbra is lelkes utazó.
Sompol Suthimai 1991-ben ment nyugdíjba az Interpoltól vezérőrnagyi rangban.
Jelenleg idejét Thaiföld és Franciaország között osztja meg.
Herman és Angela 1977-ben hagyták el Thaiföldet.
1989-ben különváltak, és azóta mindketten újraházasodtak.
Angela számos sikeres éven át dolgozott az ENSZ-nek,
majd főtitkárhelyettesi rangban ment nyugdíjba 2015-ben.
Herman folytatta diplomáciai karrierjét, világszerte szolgált különféle posztokon.
Noha azóta elégedett nyugdíjas, gondja van arra,
hogy Sobhraj ügyének aktáit katalogizálja, frissítse és nyitva tartsa.
Minden fiatal, elszánt kalandornak, akik nagy álmokkal vágtak neki a világnak.
De sosem tértek haza.
A feliratot fordította: Speier Dávid